2023.5.3.
HU
Az Európai Unió Hivatalos Lapja
C 156/31
Elnevezés bejegyzése iránti kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján (2023/C 156/06)
Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra, amely az e közzététel napjától számított három hónapon belül tehető meg.
EGYSÉGES DOKUMENTUM
„Sidra da Madeira” EU-szám: PGI-PT-02641 – 2020.10.14.
OEM ( ) OFJ (X) 1.
Elnevezés(ek) „Sidra da Madeira”
2.
Tagállam vagy harmadik ország Portugália
3.
A mezőgazdasági termék vagy élelmiszer leírása
3.1.
A termék típusa 1.8. osztály: A Szerződés I. mellékletében felsorolt egyéb termékek (fűszerek stb.)
3.2.
Az 1. pontban szereplő elnevezéssel jelölt termék leírása A „Sidra da Madeira” a kizárólag Madeira szigetén termesztett hagyományos és egyéb almafajták (Malus domestica Borkh.) friss gyümölcséből, valamint olykor alma és körte (Pyrus communis L.) keverékéből préselt természetes lé erjesztésével nyert ital.
A hagyományos vagy a szigetre jellemző termelési módszereknek megfelelően készül.
Természetes almabor, amelyet kizárólag a helyben termesztett alma és olykor körte vágásával, őrlésével, zúzásával és préselésével nyert gyümölcslé erjesztésével állítanak elő, ami azt jelenti, hogy cukor- és szén-dioxid-tartalma tisztán endogén eredetű.
Szénsavas természetes almaborként is létezik, amelyet szén-dioxid hozzáadásával tesznek teljesen vagy részben szénsavassá.
Általánosságban a következő jellemzőkkel rendelkezik: minimális alkoholtartalom: 5 térfogatszázalék (20 oC-on); erjeszthetőcukor-tartalom: kevesebb mint 15 g/l; minimális összes savtartalom (almasavban): 3 g/l, és legfeljebb 10 g/l; maximális illósavtartalom (ecetsavban kifejezve): 1,8 g/l és maximális összes kén-dioxid-tartalom (SO2-ben kifejezve): 200 mg/l.
A felhasznált gyümölcsfajok és -fajták kombinációjától függően a „Sidra da Madeira” élénk citromsárgától a szalmasárgáig terjedő színű, narancsos árnyalatokkal; amennyiben szűrt, áttetsző, amennyiben pedig szűretlen, némi üledék látható benne.
Friss, autentikus aromával rendelkezik, amely közepes–erős intenzitású gyümölcsös karaktert mutat, zöld almára, érett almára, birsre és/vagy citrusfélékre emlékeztető jellegzetes jegyekkel, kiegyensúlyozott, kellemes egységet alkotva.
(1) HL L 343., 2012.12.14., 1. o.